Man in hof oor poging tot moord op Amcu-leier | Maroela Media
Simphiwe Silwane word daarvan beskuldig dat hy Malibongwe Mdazo, Amcu-takvoorsitter by Western Platinum, op 22 Julie in Mooinooi naby Brits geskiet het. Silwane is in Desember in Lusikisiki in die Oos-Kaap in hegtenis geneem.
Landdros Stanley Maribe het die saak vroeër na ŉ ander hof oorgeplaas om ŉ ander landdros die geleentheid te bied om die aansoek om borgtog aan te hoor. Maribe sê hy verskoon homself, omdat hy ontdek het dat Silwane verbind word met ŉ saak wat hy vroeër aangehoor het.
Maribe was die toesighoudende beampte toe Samkelo Mkhutshwa op 29 Desember vrygelaat is op borgtog van R2 500.
In ŉ beëdigde verklaring wat sy prokureur aan die hof voorgehou het, het Silwane gesê hy was, ten tyde van die skietery, besig om ŉ sokkerwedstryd te kyk by ŉ sportgrond in Mooinooi. Hy voer aan hy het verskeie skote gehoor en saam met ander toeskouers en sokkerspelers skuiling gesoek.
Hy het gesê hy is eers met die saak verbind toe persone beweer het hy weet wie die skieter is. Silwane se medebeskuldigdes is Nkosinathi Mantashe en Samkelo Mkhutshwa.
Mantashe is vrygelaat op borgtog van R10 000 en Mkhutshwa op borgtog van R2 500. Hulle sal na verwagting weer op 31 Januarie in die hof verskyn.
Die saak teen Silwane is uitgestel tot 1 Februarie vir sy aansoek om borgtog voor ŉ nuwe landdros.
ŉ Groot getal Amcu-lede in groen vakbond-T-hemde die hofverrigtinge bygewoon.
Al weer ń taxibestuurder. Wonder wanneer bestuur hulle die taxis.
Wonder wat het die Amcu ou verkeerd gedoen? Of nie betaal nie? …Hier is iets wat ons nie weet nie, daars n rookie daar doer in die verte…en waar n rokie is, is n….